Nafarroako Parlamentuko Mahaiak, 2020ko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkeztutako galdera, Europako proiektuen kudeaketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urriaren 19an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiagak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Herritarrekiko Harremanetako kontseilariak Osoko Bilkuran ahoz erantzun dezan:

Gure erkidegoko erakunde publiko eta pribatuak, hala nola Europako gure ingurukoak, proiektuak prestatzeko eta aurkezteko prozesuan bete-betean sartuta daude, Next Generation EU planean jasotzen diren laguntzen esparruan.

Kontuan hartuta jokoan dagoen diru kopurua handia dela eta aurkeztutako proiektuak Europako nahiz estatuko erakundeek emandako jarraibideei egokitu behar zaizkiela, honako hau galdetzen diogu Herritarrekiko Harremanetako kontseilariari:

Zure departamentuak nola aurreikusten du aurre egitea, une zinez garrantzitsu honetan, Europako proiektuen kudeaketari?

Iruñean, 2020ko urriaren 15ean

Foru parlamentaria: Jabi Arakama Urtiaga